FY24 में 6.1% रह सकती है, भारत सबसे तेजी से बढ़ती अर्थव्यवस्था
इंटरनेशनल मॉनेटरी फंड यानी IMF ने वित्त वर्ष 2023-24 के लिए भारत की जीडीपी ग्रोथ अनुमान को बढ़ाकर 6.1% कर दिया है। इससे पहले अप्रैल में IMF ने GDP अनुमान 5.9% लगाया था। India may be the fastest growing economy in FY24
इंटरनेशनल मॉनेटरी फंड यानी IMF ने वित्त वर्ष 2023-24 के लिए भारत की GDP ग्रोथ अनुमान को बढ़ाकर 6.1% कर दिया है। इससे पहले अप्रैल में IMF ने GDP अनुमान 5.9% लगाया था। FY23 में भारत की अर्थव्यवस्था अपेक्षा से ज्यादा 7.2% की तेज गति से बढ़ी थी, जिसके बाद IMF ने अपना ग्रोथ अनुमान बढ़ाया है। हालांकि, FY25 के लिए IMF ने अपने GDP अनुमान को 6.3% पर अपरिवर्तित रखा है।
FY24 के लिए IMF का संशोधित अनुमान अन्य एजेंसियों के पूर्वानुमानों की तुलना में अधिक धीमा है। भारतीय रिज़र्व बैंक ने चालू वित्त वर्ष में GDP ग्रोथ 6.5% रहने का अनुमान लगाया है, जबकि एशियन डेवलपमेंट बैंक ने वित्तीय वर्ष के लिए 6.4% का पूर्वानुमान बरकरार रखा है। भारत ने सबसे तेजी से बढ़ती अर्थव्यवस्था का टैग भी बरकरार रखा है, पड़ोसी देश चीन की ग्रोथ रेट 2023 में 5.2% और 2024 में 4.5% रहने का अनुमान है।
ग्लोबल टेंशन के बीच भारत की इकोनॉमी मजबूत
अप्रैल महीने हुई मॉनेटरी पॉलिसी कमेटी की मीटिंग में भारतीय रिजर्व बैंक ने ब्याज दरों में कोई बदलाव नहीं किया था। गवर्नर शक्तिकांत दास ने कहा था, इकोनॉमी में जारी रिकवरी को बरकरार रखने के लिए हमने पॉलिसी रेट में कोई बदलाव नहीं किया है, लेकिन जरूरत पड़ने पर हम स्थिति के हिसाब से कदम उठाएंगे। तमाम ग्लोबल टेंशन के बीच भारत की इकोनॉमी मजबूत बनी हुई है।
ग्लोबल ग्रोथ रेट 2023 में 3% रहने का अनुमान
IMF ने ग्लोबल ग्रोथ रेट 2023 में 3% रहने का अनुमान जताया है। 2022 में यह 3.5% रही थी। 2024 के लिए भी 3% ग्रोथ रेट को बरकरार रखा गया है। अमेरिका की GDP 2023 में 1.8% और 2024 में 1% रहने का अनुमान जताया गया है, जबकि यूरो एरिया की GDP 2023 में 0.9% और 2024 में 1.5% रहने का अनुमान है।
GDP क्या है? 
GDP इकोनॉमी की हेल्थ को ट्रैक करने के लिए उपयोग किए जाने वाले सबसे कॉमन इंडिकेटर्स में से एक है। GDP देश के भीतर एक स्पेसिफिक टाइम पीरियड में प्रोड्यूस सभी गुड्स और सर्विस की वैल्यू को रिप्रजेंट करती है। इसमें देश की सीमा के अंदर रहकर जो विदेशी कंपनियां प्रोडक्शन करती हैं उन्हें भी शामिल किया जाता है। जब इकोनॉमी हेल्दी होती है, तो आमतौर पर बेरोजगारी का लेवल कम होता है।
दो तरह की होती है GDP 
GDP दो तरह की होती है। रियल GDP और नॉमिनल GDP। रियल GDP में गुड्स और सर्विस की वैल्यू का कैलकुलेशन बेस ईयर की वैल्यू या स्टेबल प्राइस पर किया जाता है। फिलहाल GDP को कैलकुलेट करने के लिए बेस ईयर 2011-12 है। यानी 2011-12 में गुड्स और सर्विस के जो रेट थे उस हिसाब से कैलकुलेशन। वहीं नॉमिनल GDP का कैलकुलेशन करेंट प्राइस पर किया जाता है।
कैसे कैलकुलेट की जाती है GDP? 
GDP को कैलकुलेट करने के लिए एक फॉर्मूले का इस्तेमाल किया जाता है। GDP=C+G+I+NX, यहां C का मतलब है प्राइवेट कंजम्प्शन, G का मतलब गवर्नमेंट स्पेंडिंग, I का मतलब इन्वेस्टमेंट और NX का मतलब नेट एक्सपोर्ट है।